cyanic-selkie/wikianc huggingface dataset:
Edistyspuolue (Tanska)
Edistyspuolue on tanskalainen puolue, jonka perusti Mogens Glistrup vuonna 1972. Parhaimmillaan puolue oli Tanskan toiseksi suurin, ja vuoden 1973 vaaleissa se sai 28 paikkaa Tanskan kansanedustuslaitokseen eli Kansankäräjille. Vuosien mittaan puolueen kannatus laski, ja vuoden 1998 vaalien jälkeen (neljä paikkaa) puolue ei ole toistaiseksi saanut enää paikkoja Kansankäräjille.
Saint Helenan punta
Saint Helenan punta (SHP) on Saint Helenan saaren rahayksikkö, joka on käytössä myös Ascensionin saarella. Rahayksikkö on sidottu Englannin puntaan. Kolikoiden ja seteleiden ulkonäöt ja nimitykset vastaavat suurilta osin Yhdistyneessä kuningaskunnassa käytettyjä. Saint Helenan punta jakaantuu 100 penceen.
Frederick Weld
Weld oli syntynyt Bridportissa, Englannin Dorsetissa 9. toukokuuta 1823. Hänen molemmat vanhempansa olivat peräisin katolisista rekusanttiperheistä. Hänen äitinsä Christina Maria Clifford oli Chudleighin paroni Cliffordin tytär. Hänen isänsä oli Humphrey Weld, Chideockista kotoisin, Weld-Blundell-perheen jäsen. Humphreyn veli Thomas oli Stonyhurstin jesuiittakoulun perustaja. Weldin kasvatus oli vahvasti perustunut katoliseen uskoon.
Kun Uuden-Seelannin parlamentin luominen oli ilmoitettu, Weld asettui ehdokkaaksi. Hänestä tuli Uuden-Seelannin ensimmäisen parlamentin jäsen, Wairaun – koillisen Eteläsaaren erään vaalipiirin – edustajana; hänet julistettiin valituksi ilman vastusta. Silloinen poliittinen pääjakolinja oli hallinnollisen vallan keskittämistä vaalivien sentralistien ja vahvaa alueellista hallintovaltaa vaalivien provinsialistien välillä. Tällä spektrillä Weld vakiinnutti itsensä maltillisena sentralistina. Hän vastusti äärimmäisyyksiä, tulivat ne kummalta puolelta tahansa.
Pääministerinä Weldiä kohtasi vaihteleva menestys. Vuonna 1865 pääkaupunki oli siirretty Wellingtoniin, ja Weldin esitykset Maori-suhteita koskien oli hyväksytty. Nämä kaksi asiaa tuottivat kuitenkin tuntuvaa katkeruutta. Aucklandin väki oli vihainen pääkaupungin vaihdon takia. Maorit taas olivatkin vihaisia siksi, koska heiltä takavarikoitiin maita yli miljoonan eekkerin (4000 neliökilometrin) verran Waikaton alueella. Weldin toinenkin saavutus – että brittijoukot poistuivat Uudesta-Seelannista – oli kiistanalainen, ja tuotti vihamielisyyttä kuvernöörin osalta. Lisäksi hallituksen taloudellinen tilanne oli epävarma. Vähän yli vuosi virkaanastujaistensa jälkeen Weldin hallitus erosi.
Fritz Burjam
Fritz Burjamin vanhemmat olivat pankinjohtaja, kauppaneuvos Wilhelm Johan Burjam ja Ludovijke (Louise) Waeytens. Hän pääsi ylioppilaaksi Viipurin ruotsalaisesta lyseosta 1905 ja hän valmistui Helsingin yliopistosta filosofian kandidaatiksi 1913, filosofian maisteriksi 1914 sekä filosofian lisensiaatiksi ja tohtoriksi 1918, väitöskirja oli kansatieteen ja kansanrunouden alalta. Burjam teki opintomatkoja Englantiin, Saksaan ja Skandinavian maihin.
Burjam oli Pohjoismaiden Yhdyspankin palveluksessa 1918−1920 ja sen jälkeen ensin Liittopankin ja myöhemmin Helsingin Osakepankin palveluksessa. Helsingin Osakepankissa Burjam toimi pankin kirjeenvaihto- ja loro-osaston päällikkönä. Hän oli myös Oy Metro Goldwyn-Mayer Films Ab:n johtokunnan jäsenenä.
Burjam oli Ruotsalaisen kirjallisuuden seuran kansanrunousosaston puheenjohtajana. Hän julkaksi taloudellisen alan tutkimuksia ja oli Suomen Taloudellisen Seuran rahastonhoitaja ja hallituksen jäsen.
Eric Dier
Eric Dier (s. 15. tammikuuta 1994 Cheltenham, Englanti) on englantilainen jalkapalloilija, joka pelaa Englannin Valioliigan Tottenham Hotspurissa ja Englannin jalkapallomaajoukkueessa. Kauteen 2014–2015 asti hän pelasi pääsääntöisesti keskuspuolustajan roolia sekä ajoittain tuurasi loukkaantuneita pelaajia oikeana laitapuolustajana. Kaudesta 2015–2016 lähtien Dier pelasi pääasiassa puolustavana keskikenttäpelaajana, mutta myös keskuspuolustajana, mihin rooliin hän palasi vakituisesti maaliskuusta 2020 lähtien.
Dier muutti perheensä mukana Portugaliin alle kymmenvuotiaana ja pelasi juniorivuodet Sporting Lissabonin joukkueessa. Englantiin ja Tottenhamin joukkueeseen hän muutti vuonna 2014. Hän pelasi Portugalin liigassa kahden kauden aikana 28 ottelua ja teki maalin toisessa liigaottelussaan marraskuussa 2012 Moreirensea vastaan. Tottenhamissa hän on kauden 2022–2023 loppuun mennessä pelannut 270 valioliigaottleua ja tehnyt 12 maalia. Mestarien liigassa hän on pelannut 30, Eurooppa-liigassa 21 ja Konferenssiliigassa kaksi ottelua. Hän tuli vaihdosta kentälle Tottenhamin tappiollisessa Mestarien liigan loppuottelussa 2019.
Dier on pelannut Englannin maajoukkueessa 49 ottelua. EM-kilpailuissa 2016 hän pelasi täydet minuutit Englannin kolmessa alkulohko-ottelussa ja oli avauskokoonpanossa myös tappiollisessa neljännesvälieräottelussa Islantia vastaan mutta tuli 45 minuutin pelin jälkeen vaihtoon. Hän teki maalin alkulohko-ottelussa Venäjää vastaan. MM-kilpailuissa 2018 Englanti sijoittui neljänneksi ja Dier pelasi joukkueensa seitsemästä ottelusta kuusi, joista täydet minuutit Belgiaa vastaan sekä alkulohkossa että pronssiottelussa. MM-kilpailuissa 2022 hän tuli vaihdosta kentälle kahdessa ottelussa. Hän on tehnyt maalin EM-kilpailujen 2016 lisäksi ystävyysottelussa Saksaa vastaan maaliskuussa 2016 ja MM-karsintaottelussa Slovakiaa vastaan syyskuussa 2017.
Saria (Mormonin kirja)
Sariah (engl. Sariah) on eräs harvoista Mormonin kirjassa nimeltä mainituista naisista. Hän on patriarkka Lehin vaimo ja nefiläisten ja lamanilaisten kantaäiti.
Elämäkerta
Lehi lähettää poikansa takaisin Jerusalemiin hakemaan pronssisia levyjä, joihin on kaiverrettu juutalaisten aikakirja ja Lehin sukuluettelo. Poikien viipyessä Saria alkaa pelätä näiden kuolleen ja syyttää Lehiä perheen ajamisesta surman suuhun. Saria on jo varma siitä, että loputkin seurueesta kuolevat erämaahan, mutta poikiensa palatessa hän riemastuu ja alkaa jälleen uskoa miehensä profeetalliseen kutsumukseen.
Kun Lehi näkee näyn elämän puusta, Saria on yksi hänen hurskaista perheenjäsenistään, jotka syövät puun valkoisia ja makeita hedelmiä. Nefi näkee myöhemmin saman näyn ja tulkitsee puun symboloivan Jumalan rakkautta ja Jeesuksen sovitustyötä.
Erämaavaelluksen aikana Lehi saa vielä kaksi poikaa, Jaakobin ja Joosefin. Sariaa ei erikseen mainita heidän synnyttäjäkseen, mutta Lehillä ei tiettävästi ole muita vaimoja. Lehillä ja Sarialla on myös tyttäriä, ja erämaassa he saavat lapsenlapsia. Näin Sariasta tulee nefiläisten ja lamanilaisten kantaäiti.
Historiallisuus
Mormonit ovat perinteisesti pitäneet Sariaa ja muita Mormonin kirjan hahmoja historiallisina henkilöinä. Kirjan kuvaamista tapahtumista ei kuitenkaan ole tieteellistä näyttöä, ja sekulaarit tutkijat pitävät sitä 1800-luvun tuotteena.
Mormonin kirjan historiallisuuteen uskovien tutkijoiden parissa Saria on tulkittu Serajan feminiiniseksi vastineeksi, joka palautuisi heprean nimeen śryh, ’Jahven prinsessa’. Samantapaista naisen nimeä tiedetään käytetyn muinaisessa Lähi-idässä.
Merkitys
Saria on yksi kuudesta naisesta, jotka mainitaan Mormonin kirjassa nimeltä. Muut ovat Raamatun Eeva, Saara ja Maria sekä ei-raamatulliset Abis ja Isabel. Ensimmäisessä ja toisessa Nefin kirjassa Saria on ainoa nimetty nainen. Hänen luonnettaan ja tekemisiään ei paljoakaan kuvailla, mutta hänestä kerrotaan silti enemmän kuin kenestäkään muusta naishahmosta. Saria on enimmäkseen miehelleen uskollinen, hylkää kotinsa vastalauseitta ja kestää pitkän erämaavaelluksen koettelemukset. Poikiensa kadottua hän menettää hetkellisesti uskonsa ja napisee miestään vastaan. Toistamiseen hän ei nurise, vaikka seurue muuten onkin riitaisa.
Carol Lynn Pearsonin (1996) mukaan Mormonin kirjan naiset ovat hengellisesti riippuvaisia miehistä, mikä erottaa kirjan Raamatusta, jossa on monia naisprofeettoja. Tämä pätee Pearsonin mukaan myös Sariaan: sekä Lehi että Nefi näkevät näyssä elämän puun mutta Saria ei, eikä tällä ole ”omakohtaista yhteyttä taivaisiin”. Camille S. Williams ja Donna Lee Bowen (1992) kirjoittavat Sarian olleen velvoitettu seuraamaan miestään: ”Ei ole todisteita siitä, että hän olisi ollut mitään muuta kuin avulias [Jerusalemista] lähdön aikana, mutta ei ole myöskään todisteita siitä, että hänellä olisi ollut [uskonnollisia] näkyjä.” Kevin ja Shauna Christensen (1998) huomauttavat kuitenkin, ettei Lehi paheksu tai vähättele Sarian epätoivoa vaan ”lohduttaa” tätä. Wendy L. Bone (2001) katsoo Sarian ”uskon ja luottamuksen” tehneen mahdolliseksi sen, että Lehi jätti kotimaansa ja rikkautensa taakseen.
Encyclopedia of Mormonism (1992) tulkitsee Sarian ”oikeamielisen äidin” arkkityypiksi samaan tapaan kuin Abis on hurskaan palvelijan ja Isabel seksuaalisesti epäpuhtaan ulkopuolisen arkkityyppi. Myöhempien aikojen pyhien Jeesuksen Kristuksen kirkon presidentti Howard W. Hunter kirjoitti ”äiti Sarian ja yksinkertaisen palvelusneito Abisin – – tehneen töitä, joille ihmisten silmät eivät antaneet tunnustusta mutta jotka Jumalan silmät näkivät”. Christensenien (1998) mukaan Saria oli inhimillisistä heikkouksistaan huolimatta oikeamielinen ja siten esikuvallinen.
Saria on suosittu aihe Mormonin kirjan innoittamassa taiteessa. Hänet on kuvattu monissa maalauksissa, ja Louisa L. Green Richards kirjoitti hänestä runon ”The Mother of Nephi”, joka julkaistiin 1904.
Viitteet Mormonin kirjaan
<references group="MK"/>
MYEL-eläkevakuutus
Maatalousyrittäjän eläkelain mukainen vakuutus (lyhenne MYEL-eläkevakuutus) on Suomessa käytössä oleva viljelijöiden, metsänomistajien, kalastajien ja poronhoitajien sekä heidän perheenjäsentensä työeläkevakuutus. Vakuutusvelvollisuus koskee myös tieteen ja taiteen apurahansaajia. Tätä lakisääteistä vakuutusta hoitaa Maatalousyrittäjien eläkelaitos – Mela.
MYEL-vakuutuksesta maksetaan vastaavia eläkkeitä kuin muustakin työeläkejärjestelmästä ja eläkettä karttuu samalla tavalla kuin muissakin työeläkkeissä. MYEL nostaa kokonaiseläketurvaa, vaikka vakuutettu olisi lisäksi muussa yrittäjä- tai palkkatyössä.
MYEL-vakuutus on useimmille maatalousyrittäjille pakollinen. Jos yrittäjä ei kuulu pakolliseen vakuutukseen, hän voi ottaa vakuutuksen vapaaehtoisena.
MYEL-työtulo
Vakuutus perustuu MYEL-työtuloon, jonka mukaan lasketaan kaikki eläkkeet, korvaukset ja päivärahat. MYEL-työtulo kuvaa maatalousyrittäjän tilallaan tekemää työpanosta. Työtulon määrityksessä pohjana käytetään maatalous- ja metsämaan pinta-alaa. Kalastajan ja poronhoitajan vakuutuksessa työtulon perusteena käytetään kalastustuloa ja porojen lukumäärää. Apurahansaajilla työtulo lasketaan myönnetyn apurahan määrästä.
MYEL-työtulosta lasketaan maatalousyrittäjän eläkkeet, korvaukset ja päivärahat. Myös vakuutusmaksut ja sijaisapumaksun suuruus lasketaan MYEL-työtulosta.
Etuudet
MYEL-eläkevakuutus oikeuttaa samoihin etuihin kuin muutkin lakisääteiset työeläkevakuutukset:
MYEL-vakuutettu maatalousyrittäjä ja apurahansaaja ovat oikeutettuja Mela-sairauspäivärahaan ja pakollisen MYEL-vakuutuksen rinnalla heillä on aina voimassa myös MATA-työtapaturmavakuutus. Maatalousyrittäjillä on mahdollisuus ottaa työtapaturmavakuutus myös vapaaehtoisena, ja karjataloutta harjoittavat maatalousyrittäjät ovat oikeutettuja lomituspalveluihin.
Vuoteen 2018 asti maatalousyrittäjien oli mahdollista hakea luopumistukea (lyhenne LUTU ), jolla tuetaan maatalouden rakennemuutosta ja tilan toiminnan jatkumista.
Viron ja Venäjän rajasopimus
thumb|Viron ja Venäjän rajasopimukset.|360px|right
Viron ja Venäjän rajasopimus (maa- ja vesirajasopimukset) allekirjoitettiin valtioiden välillä 18. toukokuuta 2005 Moskovassa. Venäjän ulkoasiainministeri Sergei Lavrov ilmoitti Viron ulkoasiainministeri Urmas Paetille, että Venäjä ratifioi sopimuksen Viron jälkeen.
Sopimuksen piti vahvistaa Viron ja Venäjän välinen raja. Sopimuksen mukaan osapuolet luopuvat 128,6 hehtaarista maata ja 11,4 neliökilometristä vesialuetta vaihtamalla kummankin osapuolen tahdon mukaisesti. Venäjä ja Viro saavuttivat sopimuksesta periaatteellisen yksimielisyyden marraskuussa 1996. Sopimusehdotukseen oli tehty vähäisiä muutoksia maaliskuuhun 1999 mennessä. Tammikuussa 2005 Viron hallitus ilmoitti hyväksyvänsä sopimuksen ja olevansa valmis allekirjoittamaan sen.
Sopimuksen yksityiskohtia
Maarajasopimuksen mukaan Venäjä luovutti Virolle 115,5 hehtaaria maata, jonka poikki kulkee virolainen tie. Tämän vastineeksi Viro luovutti Venäjälle 68,9 hehtaaria metsäistä aluetta Meremäen piirissä ja 33,9 hehtaaria maata Värskan piirissä. Vesialuesopimuksen mukaan kumpikin osapuoli saa käyttää omaa puoltaan Peipsijärvestä. Venäjä saa pääsyn järveltä Narvanjoelle, ja Viro saa osia Piirissaaren lähistöllä olevasta vesialueesta.
Ratifiointi ja kiista vuoden 1944 rajansiirron pätevyydestä
Rajan on määrittänyt tähän mennessä Tarton rauhansopimus vuodelta 1920 sekä neuvostovallan aikana vuonna 1944 tehty päätös eräiden raja-alueiden siirrosta Viron neuvostotasavallasta Venäjän neuvostotasavaltaan. Viimeksi mainittua päätöstä on Virossa pidetty pätemättömänä siksi, että koska Viro joutui Neuvostoliiton miehittämäksi oli kyseessä miehittäjän tekemästä yksipuolisesta rajanvedosta. Kansainvälisen oikeuden mukaisesti miehittäjän vetämät rajaviivat ovat mitättömiä.
Pirttilampi (Soini, Kolu)
Pirttilampi on Etelä-Pohjanmaalla Soinissa Kolun kylän lähellä sijaitseva lampi.
Viron ja Venäjän rajasopimus
Ratifiointi ja kiista vuoden 1944 rajansiirron pätevyydestä
Venäjän näkökulmasta taas Venäjän neuvostotasavalta luovutti Pietarin ja Pihkovan kuvernementteihin kuuluneita alueita Virolle Tarton rauhassa 1920, mitkä Viron neuvostotasavalta palautti 1944 Venäjän neuvostotasavallalle.
Venäjä on myös korostanut, ettei se ole käynyt 1940 sotaa Viroa vastaan ja näin ollen siitä ei ole voinut tulla sodankäynnin tuloksena miehittäjää ja että Viro on liittynyt Neuvostoliittoon riigikogun päätöksellä, minkä vuoksi väite miehittämisestä ei olisi pätevä. Virolaisen näkökulman mukaan väite on kestämätön, sillä perusteella, että Neuvostoliitto painosti Viron hallituksen eroamaan, valitsi uuden hallituksen, sekä hajotti parlamentin ja järjesti uudet vaalit 14.–15. heinäkuuta 1940, joissa valittiin neuvostomyönteinen parlamentti. Tämän se pystyi helposti tekemään, koska maassa oli yli 100 000 neuvostosotilasta.
Pirttilampi (Soini, Kolu)
Maantietoa
Lammen pinta-ala on 1,8 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 850 metriä.
Viron ja Venäjän rajasopimus
Ratifiointi ja kiista vuoden 1944 rajansiirron pätevyydestä
Viron riigikogun tekemään sopimuksen ratifiointiin 20. kesäkuuta 2005 liitettiin varaumia, minkä vuoksi Venäjän ulkoasiainministeriö ei vienyt sopimusta Venäjän valtakunnanduuman hyväksyttäväksi. Riigikogussa 78 kansanedustajaa hyväksyi rajasopimuksen, neljä äänesti vastaan eikä kukaan läsnä olevista äänestänyt tyhjää. Sopimuksen hyväksymiseksi piti olla 2/3 enemmistö.
Ratifiointiesityksen johdannossa viitattiin siihen, että Viron tasavalta on 1918 perustetun Viron tasavallan oikeudellinen seuraajavaltio ja että Tarton rauhansopimus Neuvosto-Venäjän ja Viron kesken on edelleen voimassa.
Pirttilampi (Soini, Kolu)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 174,6 metriä mpy.
Waregem
Waregemissä asui vuoden 2017 alussa 37 871 asukasta. Kunnan pinta-ala on 44,34 neliökilometriä ja sen asukastiheys 854 asukasta neliökilometrillä. Kunnan asukkaista 23 494 asui keskustaajamassa. Desselgemissä asui 5 276, Beveren-Leiessä 5 270 ja Sint-Eloois-Vijvessä 3 825 asukasta.
Viron ja Venäjän rajasopimus
Ratifiointi ja kiista vuoden 1944 rajansiirron pätevyydestä
Ratifiointiesityksestä poistettiin suorat viittaukset miehittämiseen ja alueliitoksen, mutta siinä viitattiin riigikogun julistukseen 7. joulukuuta 1992 perustuslaillisen järjestyksen perustamisesta, missä mainitaan Viron tulleen 1940 Neuvostoliiton aggression kohteeksi sekä tulleen laittomasti liitetyksi Neuvostoliittoon.
Waregem
Waregemin tunnetuin tapahtuma on vuotuinen "Wargem Koerse" joka kestää kaikkine tapahtumineen ainakin viikon. Se järjestetään elokuun viimeistä sunnuntaita seuraavana torstaina. Kyseessä on hevoskilpailu.
Viron ja Venäjän rajasopimus
Ratifiointi ja kiista vuoden 1944 rajansiirron pätevyydestä
Venäjän liittoneuvoston kansainvälisten suhteiden valiokunnan puheenjohtajan Mihail Margelovin mukaan sopimus riigikogun ratifioimassa muodossa ei tyydytä Venäjää, koska jo sopimustekstin laadinnassa Viron ja Venäjän kesken pidettiin vuoden 1944 rajamuutosta pätevänä. Hänen mukaansa johdannosta voi seurata se, että Venäjälle asetetaan myöhemmin aluevaatimuksia, minkä vuoksi Euroopan unionin tukeman Viron tapaan Venäjällä ei ole kiire hyväksyä sopimusta muuta kuin itselleen edullisilla ehdoilla.
Waregem
Kaupunki on myös aiemmin toimineen jalkapalloseura KSV Waregemin kotikaupunki, nykyisen seuran nimenä on SV Zulte Waregem.
Viron ja Venäjän rajasopimus
Ratifiointi ja kiista vuoden 1944 rajansiirron pätevyydestä
Venäjän ulkoasiainministeriön jätettyä 27. toukokuuta 2005 nootin sopimuksen sisältämien asioiden sitomattomuudesta ilmoitti Viron ulkoasiainministeri Urmas Paet, ettei Virolla ole Venäjälle aluevaatimuksia. Tästä huolimatta Venäjän hallitus päätti 13. elokuuta 2005 olla esittämättä Viron ja Venäjän välistä rajasopimusta Venäjän valtakunnanduumalle ratifioitavaksi.
Waregem
Kaupungissa on yhdysvaltalaisten ensimmäisessä maailmansodassa taistelleiden sotilaiden hautausmaa, Flanders Field American Cemetery and Memorial. Sinne on haudattu 368 amerikkalaissotilaan maalliset jäännökset ja alueen kappelissa on taisteluissa kadonneiden 43 sotilaan nimet.
Maan troijalainen
Maan troijalaiset asteroidit ovat pikkuplaneettoja, jotka kiertävät Aurinkoa Maan radan Lagrangen pisteissä L4 ja L5. Ne ovat 1:1 rataresonanssissa planeetan kanssa. Troijalaisiksi niitä sanotaan siksi, että niiden radat ovat Maan suhteen samanlaisia kuin Jupiterin troijalaisten asteroidien radat ovat Jupiterin suhteen. Ensimmäinen Maan troijalainen löytyi vuonna 2010. Sen läpimitta on noin 300 metriä.
Viron ja Venäjän rajasopimus
Ratifiointi ja kiista vuoden 1944 rajansiirron pätevyydestä
Baltian maista Liettuan rajasopimus allekirjoitettiin 1997 ja sen ratifiointiasiakirjat vaihdettiin 12. elokuuta 2003. Virolla ja Latvialla ei ole voimassa olevaa rajasopimusta Venäjän kanssa. Latvian ja Venäjän välinen rajasopimus piti allekirjoittaa 10. toukokuuta 2005, mutta se jäi allekirjoittamatta, koska Latvia esitti siihen varaumia. Venäjän presidentti Vladimir Putinin mukaan Latvia ei saa Pytalovon (Abrenen) aluetta, vaan "kuolleen aasin korvat".
Erot Tarton rauhansopimukseen
Viron vapaussodan jälkeen solmitussa Tarton rauhansopimuksessa Viroon kuuluivat sen nykyisten alueiden lisäksi niin sanottu Viron Inkeri Narvajoen itäpuolelta ja Petserimaa, Setumaan Venäjän-puoleinen osa.
Vuoden 2014 rajasopimus
Venäjä ja Viro solmivat rajasopimuksen 17. helmikuuta 2014. Sen avulla pyrittiin estämään rajaloukkaukset ja laittomat rajanylitykset. Kumpikaan maa ei kuitenkaan ole ratifioinut sitä. Syyskuussa 2015 Viro aloitti 110 kilometrin pituisen raja-aidan rakentamisen Venäjän vastaiselle rajalleen.
Tiia-Maria Talvitie
Tiia-Maria Talvitie (s. 3. huhtikuuta 1994) on suomalainen ampumahiihtäjä. Urallaan hän on edustanut Jalasjärven Jalasta. Ammatiltaan Talvitie on fysioterapeutti.
Purdue Pharma
Purdue Pharma on yhdysvaltalainen lääkeyritys, josta pääosan omistaa Sacklerin suku. Yhtiön pääkonttori on Connecticutin osavaltion Stamfordissa. Toimitusjohtaja on Craig Landau. Yrityksen vuosittainen liikevaihto on miljardeja dollareita.
Yhtiön tunnetuin tuote on vuonna 1995 julkistettu OxyContin-niminen reseptillä myytävä kipulääke. Sen vaikuttava aine on heroiinia muistuttava opioidi oksikodoni. Aiemmin opioideja on määrätty lähinnä saattohoidossa ja pitkälle edenneisiin syöpiin, sillä ne aiheuttavat vaikeaa riippuvuutta. OxyContinia markkinoitiin moniin muihinkin kipuihin. Tuote oli menestys. Sen on arvioitu tuottaneen yhtiölle noin 35 miljardia dollaria.
Yhtiön perusti Arthur Sackler kahden veljensä kanssa. He kasvoivat Brooklynissä, opiskelivat lääketiedettä ja työskentelivät valmistuttuaan Credmoorin psykiatrisessa keskuksessa. Veljekset ovat julkaisseet yhteensä noin 150 tieteellistä artikkelia. He hankkivat omaisuutensa aluksi markkinoinnin alalla. Arthur erikoistui lääkkeiden markkinointiin, ja rikastui markkinoimalla Valiumia ja Libriumia. Hänellä oli oma markkinointiyritys, ja hän kustansi lääketieteellistä aikakauslehteä. Lehti tuomittiin vuonna 1959 korkean virkamiehen lahjonnasta.
Sacklerit ostivat 1952 pienen patenttilääkkeitä myyvän yrityksen nimeltä Purdue Frederick. Sen tuotteet edistivät ruoansulatusta ja korvavaikun poistoa. Yritys kasvoi veljesten johdossa. 1980-luvulla sen suuri menestystuote oli kipulääke, joka luovutti morfiinia hitaasti useiden tuntien ajan. Sen pohjalta kehitettiin OxyContin, jossa morfiini oli korvattu oksikodonilla. Viiden vuoden aktiivisen markkinoinnin jälkeen OxyContin tuotti miljardi dollaria vuodessa.
Sacklerin suku on pyrkinyt pysymään poissa julkisuudesta yrityksen yhteydessä mutta näkymään laajasti hyväntekeväisyydessä. Suvun jäsenet ovat lahjoittaneet rahaa etenkin taidemuseoihin ja oppilaitoksiin. Arthur ja Mortimer Sackler olivat naimisissa kolme kertaa, Raymond kerran. Heillä on yhteensä 15 lasta ja useita lapsenlapsia. Arthurin poika Richard vetäytyi yhtiön johdosta vuonna 2003 mutta piti hallituspaikkansa. Arthur Sackler kuoli 1987, Mortimer Sackler 2010 ja Raymond Sackler 2017. Kolme Mortimerin lasta, kaksi Raymondin lasta ja hänen lapsenlapsensa ovat Purdue Pharman hallituksessa.
Opioidikriisi
Purdue Pharma on ollut keskeisesti esillä Pohjois-Amerikan 2010-luvun lopun opioidiepidemian yhteydessä. Vuonna 2007 Purdue Pharman johto todettiin oikeudessa syylliseksi harhaanjohtavaan mainontaan. Yritys oli markkinoinut lääkäreille ja potilaille OxyContinia väittein, että tuote aiheuttaa vähemmän riippuvuutta kuin muut saman ryhmän valmisteet. Tuomiota seurasi satoja muita oikeusjuttuja. Vuonna 2018 yhtiötä syytettiin Yhdysvaltojen opioidiepidemiasta. Samaan aikaan kerrottiin, että yhtiön johtoon kuuluva Richard Sackler on patentoinut uuden lääkkeen, jota käytetään opioidiriippuvaisten vieroitushoidossa.
Maaliskuussa 2019 yhtiö pohti konkurssia, kun sitä kohtaan oli nostettu lukemattomia oikeusjuttuja.
Chloe
Chloe on naisen etunimi, joka pohjautuu Kreikan mytologiasta tunnettuun nimeen Khloe. Sen kreikankielinen merkitys on ’vihanta’. Nimi viittaa maan kasvuvoiman jumalattareen Demeteriin, mutta se on ollut myös paimenrunoudessa käytetty yleinen tytönnimi.
Digi- ja väestötietoviraston mukaan Suomessa on syyskuuhun 2021 mennessä tilastoitu parisataa Chloe-nimistä henkilöä.
Luettelo muinaisen Egyptin jumalista
Tähän luetteloon on kerätty merkittävimpiä muinaisessa Egyptissä palvottuja jumalia.
ISS Palvelut
ISS Palvelut Oy on suomalainen osa kansainvälistä ISS A/S -kiinteistö- ja toimitilapalveluyritystä, jonka pääkonttori sijaitsee Tanskassa. ISS Palvelut on yksi Suomen suurimmista yksityisistä työnantajista, joka tarjoaa siivous-, kiinteistön ylläpito-, ravintola- ja turvallisuuspalveluita yrityksille, yhteisöille ja julkiselle sektorille. Vuonna 2022 yrityksen liikevaihto oli 443 miljoonaa euroa. Henkilökuntaa on noin 8 000.
Vuonna 2022 ISS-konsernin liikevaihto oli 76,54 mrd. Tanskan kruunua (noin 9,6 mrd. euroa). ISS työllistää noin 351 000 henkilöä yli 30 maassa Euroopassa, Aasiassa, Pohjois-Amerikassa, Latinalaisessa Amerikassa ja Tyynenmeren alueella. ISS-konserni listautui 13.3.2014 Kööpenhaminan pörssiin (NASDAQ OMX Copenhagen). ISS:n markkina-arvoksi tuli listautumismyynnissä 29,6 miljardia Tanskan kruunua eli noin 3,9 miljardia euroa.
Historia
pienoiskuva|left|Emoyhtiö ISS A/S:n pääkonttori Tanskassa. ISS aloitti toimintansa vuonna 1901 Tanskassa pienenä vartiointiliikkeenä nimeltään Københavns Natte Vagt.
Suomessa ISS hankki vuonna 1971 osuuden maan suurimmasta siivous- ja ympäristöpalveluyrityksestä ServiSystemsistä, jonka enemmistöomistaja oli Fazer. Noin 8 000 ihmistä työllistäneeseen Servi-yhtiöryhmään kuuluivat 1980-luvun lopulla myös TaloSystems Oy, Kiinteistöjen Jäteautot Oy, Pesuteknikka Oy, Vartiointikeskus-yhtiöt Oy, Servitex Oy, JVT-Tekniikka Oy, ServiData Oy ja ServiOpisto Oy. Vuonna 1993 Servi-yhtiöt fuusioitiin ISS Suomi Oy:öön nimelle ISS Servisystem Oy. ISS Suomi Oy osti kesäkuussa 2004 Engel-Yhtymä Oy:n. Kilpailuviranomaisten vahvistettua kaupan elokuussa alkoi yhdistymisprosessi, jonka tuloksena syntyi ISS Palvelut Oy. ISS Palvelut Oy:n pääkonttori on Helsingin Pitäjänmäessä Ultimes Business Gardenissa. alt=|pienoiskuva|upright|ISS Palveluiden pääkonttori on sijainnut vuodesta 2016 Ultimes Business Gardenissa Helsingin Pitäjänmäessä. pienoiskuva|upright|Kiinteistöpalveluyritys ISS Palvelut Oy:n entisiä tiloja Vantaan Myyrmäessä.
Palvelut
ISS:n tarjoama palveluvalikoima kattaa kiinteistön ylläpitopalvelut, siivouspalvelut, ravintolapalvelut, työpaikkapalvelut ja turvallisuuspalvelut. Strategian ytimessä on kokonaispalveluratkaisu, jossa ISS johtaa ja kehittää kiinteistön palveluja kokonaisuutena asiakkaan kanssa yhdessä sovittujen tavoitteiden mukaisesti. ISS:n asiakaspalvelu ja kiinteistöhuolto päivystävät kellon ympäri kaikkina viikonpäivinä.
Ympäristö ja vastuullisuus
Ympäristövastuullisuus sisältyy ISS:n arvoihin ja on keskeinen osa yhtiön päivittäistä palvelutuotantoa. Merkittävimmät ympäristövaikutukset muodostuvat raaka-aineiden ja muiden tuotteiden hankinnasta ja käytöstä sekä asiakaskohteisiin tapahtuvan liikkumisen CO2-päästöistä. ISS:llä on käytössä DNV GL:n myöntämä, kaikki kiinteistö- ja toimitilapalvelut kattava, sertifioitu ISO 14001:2015 -standardin mukainen ympäristöjärjestelmä. Hiilineutraaliustavoitteemme 2035 ohjaa kaikkea toimintaamme. Scope 1:n ja 2:n osalta tavoitteenamme on hiilineutraalius vuonna 2030. Olemme toteuttaneet vuodesta 2019 lähtien palveluidemme hiilijalanjälkilaskennan, joka perustuu GHG Protocol Corporate Accounting and Reporting Standardiin. Laskenta toteutetaan vuosittain yhteistyökumppanimme kanssa.
ISS-konserni on sitoutunut yritysvastuuseen allekirjoittamalla YK:n Global Compact -aloitteen (UNGC) vuonna 1999. Strategiassa ja liiketoiminnassa noudatetaan sen kymmentä periaatetta, jotka liittyvät ihmisoikeuksiin, työelämän periaatteisiin, ympäristönsuojeluun ja korruption vastustamiseen.
ISS on raportoinut toiminnastaan Global Reporting Initiativen (GRI) laatiman kestävän kehityksen raportointiohjeiston mukaisesti vuodesta 2012 lähtien. Vuosittain julkaistava yritysvastuuraportti on laadittu GRI-standardien peruslaajuuden mukaisesti.
ISS:n vastuullisuuslupaus on Luomme kestävää hyvinvointia. Vastuullisen toiminnan toteutumisen kannalta keskeiset teemat ovat: henkilöstön työhyvinvoinnista ja osaamisesta huolehtiminen; asiakkaiden vastuullisuustavoitteiden tukeminen; ilmastonmuutoksen hillintä, kiertotalouden tukeminen ja resurssitehokkuus; eettisten liiketoimintaperiaatteiden noudattaminen ja hyvä hallintotapa; vakavaraisuus sekä avoin ja aktiivinen viestintä ja raportointi. ISS on valinnut YK:n 17 universaalin kestävän kehityksen tavoitteen joukosta kuusi tavoitetta, joita se erityisesti sitoutuu edistämään toiminnassaan (5 Sukupuolten tasa-arvo, 8 Ihmisarvoista työtä ja talouskasvua, 10 Eriarvoisuuden vähentäminen, 12 Vastuullista kuluttamista, 13 Ilmastotekoja, 16 Rauha, oikeudenmukaisuus ja hyvä hallinto).
Vuosi 0
Vuotta 0 ei ole juliaanisessa eikä gregoriaanisessa ajanlaskussa. 1|Vuotta 1 (jolle usein käytetään myös merkintää 1 jKr. tai 1 jaa.) edeltää vuosi 1 eaa. (eli 1 eKr.) Näin menetellään yleensä ilmaistaessa vuosilukuja historiassa ja arkeologiassa, jolloin ne käsitetään järjestysluvuiksi.
Eräissä muissa yhteyksissä ajan kulun laskeminen aloitetaan nollasta: kalenterivuorokausi alkaa kello 0.00 ja vasta ensimmäisen tunnin kuluttua kello on 1.00. Sitä vastoin kuukauden päivien numerot sekä kuukausien nimien sijasta usein käytetyt numerot ovat järjestyslukuja, jotka alkavat 1:stä, ja samoin on periaatteessa myös vuosi­lukujen laita, vaikka ne yleensä lausutaankin kardinaalilukusanoina. Näin ollen ajan­laskussa ei ole vuotta 0, eikä vuosiluku osoita ajanlaskun alusta jo kuluneiden täysien vuosien lukumäärää, vaan kuinka mones vuosi on menossa.
Aikavälien pituuksia ei saada normaaliin tapaan vähennyslaskulla, kun laskussa ylitetään ajanlaskun raja. Esimerkiksi vuodesta 2000 sata vuotta taaksepäin, 2000 − 100 on vuosi 1900, mutta 2 500 vuotta taaksepäin ei ole vuosi 500 eaa., vaan 501 eaa.
Se seikka, että vuotta 0 ei ole ollut, on joskus jätetty huomioon ottamatta historiallisten tapahtumien muistovuosia vietettäessä. Esimerkiksi Kreikassa järjestettiin vuonna 490 eaa. käydyn Marathonin taistelun 2 500-vuotisjuhlallisuudet vuonna 2010 eikä 2011, vaikka todellisuudessa taistelusta tuli vuonna 2010 kuluneeksi vasta 2 499 vuotta.
Tähtitiede
Tähtitieteessä on vakiintunut käyttöön toinen järjestelmä, johon kuuluu myös vuosi 0. Sitä varhaisempia vuosia merkitään negatiivisilla luvuilla. Niissä se vastaa tavallisen ajanlaskun vuotta 1 eaa. (eli 1 eKr.), kun taas vuosi −1 vastaa vuotta 2 eaa. (eli 2 eKr.) ja niin edelleen. Vuoden nolla ottivat ensimmäisinä käyttöön ranskalaiset tähtitieteilijät Philippe de la Hire ja Jacques Cassini 1700-luvulla. Samaa käytäntöä on myös ISO suositellut päivämäärien merkitsemistä koskevassa standardissa ISO 8601. Vuosi 0 on karkausvuosi.
Tähtitieteellisiä ja historiallisia tai arkeologisia tekstejä rinnan käytettäessä on siis syytä olla vuosilukujen suhteen huolellinen. Koska geotieteissä ajanmääritys on tehtävissä vain karkeasti, ei niissä ole katsottu mielekkääksi ottaa kantaa vuoden 0 olemassaoloon.
Muut uskonnot
Hindulaisuudessa ja buddhalaisuudessa ajanlasku alkaa vuodesta 0, koska vuosiluvuilla ilmaistaan aikakauden alkuhetkestä kulunutta aikaa samoin kuin länsimaisessakin kulttuurissa eli ihmisen ikä, jokin tapahtuma tai muu vastaava lasketaan syntymästä kuluneissa täysissä vuosissa.
Islamilainen ajanlasku alkaa vuodesta 1 AH (Muhammadin paosta Mekasta Medinaan).
Juutalainen ajanlasku aloitetaan nykyään maailman luomisen vuodesta, joka on nimetty vuodeksi 1. Aiemmin se aloitettiin Aatamin ensimmäisestä elinvuodesta, joka nykyisen laskutavan mukaan on vuosi 2, mutta oli aiemmassa vuosi 0 (laskutapojen mukaiset vuosiluvut siis eroavat toisistaan kahdella).
Nimeni on Dingo
Nimeni on Dingo on Dingo-yhtyeen vuonna 1984 julkaisema debyyttialbumi. Se oli yhtyeen läpimurtolevy ja nykyisin sitä on myyty yli 109 000 kappaletta. Albumi ei kuitenkaan sisällä samannimistä kappaletta, joka julkaistiin myöhemmin ”Autiotalo”-singlen b-puolena. Albumin tunnetuimpia kappaleita ovat muun muassa ”Levoton Tuhkimo”, ”Sinä ja minä”, ”Pistoolisankari” ja ”Lähetyssaarnaaja”.
Albumi julkaistiin CD-muodossa vuonna 1994 ja vuonna 2006 osana Kunnian päivät 1983–1986-kokoelmalevyä. Albumista julkaistiin uusi CD-painos vuonna 2012.
Kappaleet
Kaikki kappaleet on säveltänyt, sanoittanut ja laulanut Neumann, ellei toisin mainita.
Carl Philipp Emanuel Bach
Carl Philipp Emanuel Bach (8. maaliskuuta 1714 Weimar – 14. joulukuuta 1788 Hampuri) oli saksalainen klaveerinsoittaja ja säveltäjä. Häntä pidetään yhtenä varhaisimmista klassismin edustajista. Hän oli Johann Sebastian Bachin ja tämän ensimmäisen puolison Maria Barbara Bachin toiseksi vanhin poika.
Carl Philipp Emannuel opiskeli isänsä johdolla ja myös opetti nuorempaa veljeään Johann Christiania. Hän aloitti varsinaiset opintonsa kymmenen vanhana Tuomaskoulussa Leipzigissa, josta hänen isänsä oli saanut kanttorinviran vuonna 1723. Hän aloitti vuonna 1731 lakiopinnot Leipzigin ja vuonna 1735 Frankfurt an der Oderin yliopistossa, mutta valmistumisensa jälkeen vuonna 1738 hän hylkäsi lakimiehen uran ja astui kruununprinssi Frederickin (myöhemmin Fredrik II Suuri) palvelukseen. Vuonna 1767 hänestä tuli kummisetänsä Georg Philipp Telemannin seuraaja Kapellmeisterin virkaan Hampuriin.
C. Ph. E. Bach oli aikansa arvostetuimpia kosketinsoitintaitureista. Hänen suosionsa säveltäjänä perustuu pääosin sonaatteihin. Lisäksi hän sävelsi muun muassa kantaatteja sekä sinfonioita. Hänen kadonneeksi luullun Johannes-passionsa on transkiptoinut ukrainalainen orkesterinjohtaja, musiikintutkija Kyrylo Karabyts.
Amurintokko
Amurintokko (Rhinogobius brunneus) on tokkojen heimoon kuuluva kala. Laji kuvattiin vuonna 1845.
Kuvaus
Aavikkotokko jää yleensä hyvin pienikokoiseksi; keskipituus on noin 5 senttimetriä. Väritys on selästä kylkiin hiekanvärinen, mutta vatsan lähialueet ovat huomattavasti vaaleampia. Koko ruumiissa selästä vatsaan on selviä valkoisia laikkuja.
Elinympäristö
Laji elää Aasiassa: Japanissa, Kiinassa, Taiwanissa ja Vietnamissa. Aavikkotokoille ominaisin elinympäristö on järvi tai joki. Lajin edustajat viihtyvät vesissä parhaiten, kun pH-arvo ei laske alle 7:n ja lämpötila pysyttelee 16 ja 20 celsiusasteen välillä.
Taideyliopiston Sibelius-Akatemia
Taideyliopiston Sibelius-Akatemia (lyhenne SibA ) on Taideyliopistoon kuuluva musiikkialan akatemia, joka on alallaan Suomen ainoa ja Pohjoismaiden suurin yliopistotason oppilaitos. Sibelius-Akatemian tehtävänä on vaalia ja uudistaa musiikkikulttuuria.
Sibelius-Akatemiassa voi opiskella yhdeksässä eri koulutusohjelmassa. Opiskelijoita Sibelius-Akatemiassa on noin 1 500. Vuoden 2020 keväällä valittiin 175 opiskelijaa. Yliopisto toimii Helsingissä, Kuopiossa ja Seinäjoella. Helsingissä on kolme toimipistettä: Musiikkitalo Mannerheimintiellä, R-talo Pohjoisella Rauta­tie­kadulla (eduskunnan käytössä vuosina 2015–2017) ja N-talo Nervanderinkadulla. Ennen Musiikkitalon valmistumista Sibelius-Akatemian käytössä oli myös P-talo Pitäjän­mäellä.
Sibelius-Akatemiaa on johtanut tammikuusta 2021 lähtien dekaani Emilie Gardberg.
Historiaa
Sibelius-Akatemia perustettiin Helsingin Musiikkiopiston nimellä vuonna 1882 yksityisestä aloitteesta. Sen ensimmäiseksi johtajaksi valittiin Martin Wegelius, joka toimi tehtävässä vuoteen 1906 kuolemaansa saakka. Esikuvana oli keskieurooppalainen konservatoriomalli, joka pohjautui perinteiseen mestari–kisälli-koulutukseen. Opiston nimi muutettiin Helsingin konservatorioksi vuonna 1924 ja Sibelius-Akatemiaksi vuonna 1939. Jean Sibelius opiskeli oppilaitoksessa vuosina 1885–1889 ja opetti siellä 1890-luvulla jonkin aikaa musiikinteoriaa ja sävellystä.
thumb|Sibelius-Akatemian tunnus ennen Taideyliopiston perustamista.
Vuonna 1980 Sibelius-Akatemiasta tuli valtion laitos. Vuonna 1983 perustettiin Sibelius-Akatemian Kuopion koulutusyksikkö. Seinäjoen koulutusyksikkö perustettiin vuonna 1991. Sibelius-Akatemiasta tuli yliopisto vuonna 1998. Sibelius-Akatemia liittyi osaksi uutta Taideyliopistoa vuonna 2013, jolloin nimeksi tuli Taideyliopiston Sibelius-Akatemia.
Oppilaitoksen johtajat
Johtajan titteliksi tuli rehtori vuonna 1960 ja dekaani vuonna 2013.
Osastot ja oppiaineet
Sibelius-Akatemiassa on kaksi osastoa, joiden alaisuudessa oppiaineet toimivat.
Konserttitalo
Suomen eduskunta kokoontui Sibelius-Akatemian konserttisalissa vuosina 2015–2017 Eduskuntatalon peruskorjauksen ajan.
Helsingin Yliopistokiinteistöt Oy:n aiemmin omistama rakennus myytiin keväällä 2018 yksityiselle ruotsalaiselle kiinteistösijoittajalle Hemsölle, joka on erikoistunut yhteiskuntakiinteistöihin ja omistaa Suomessa useita oppilaitoskiinteistöjä. Rakennuksen peruskorjaus alkoi omistajanvaihdoksen jälkeen ja valmistui syksyllä 2019.
Darja Virolainen
Virolainen debytoi ampumahiihdon maailmancupissa vuonna 2014 Pokljukassa yhteislähtökilpailussa saavuttaen heti ensimmäiset maailmancupin pisteensä sijalla 26. Virolaisen paras maailmancupin osakilpailusijoitus on toinen, jonka hän saavutti yllättäen paria päivää myöhemmin niin ikään Pokljukan sprintissä. Hän oli toinen myös Anterselvan takaa-ajokilpailussa tammikuussa 2015.
Virolainen sijoittui Kontiolahden MM-kilpailuissa 2015 normaalimatkalla viidenneksi. Hän voitti vuonna 2014 EM-pronssia takaa-ajosta Nové Město na Moravěsta. Vuonna 2011 hän voitti kultaa normaalimatkan kilpailussa ja hopeaa takaa-ajossa talviuniversiadeista Erzurumista. Hän voitti rulla-ampumahiihdon nuorten maailmanmestaruuden takaa-ajokilpailussa 2010.
Darja Virolaisen vanhemmat ovat ampumahiihtovalmentaja Leonid Reztsov ja hiihtäjä Anfisa Reztsova ja pikkusisko on ampumahiihtäjä Kristina Reztzova. Darja Virolainen on naimisissa hiihtäjä Roman Virolaisen kanssa.
Virolainen on asunut perheineen Suomessa vuodesta 2016 lähtien.
Virolainen on 161 senttimetriä pitkä ja painaa 51 kilogrammaa.
C sharp
C# (lausutaan ) on Microsoftin .NET-alustalle kehitetty ohjelmointikieli. C# julkaistiin kesäkuussa vuonna 2000 ja kehitettiin yhdistämään C++:n tehokkuus ja Visual Basicin tuottavuus.
C# on vahvasti tyypitetty, eli muuttujille tulee määritellä jokin tietotyyppi, kuten kokonaisluku, luokka tai merkkijono. Kielessä ja kääntäjässä on myös useita ohjelmointivirheitä vähentäviä toimintoja, esimerkiksi alustamattomien muuttujien käytöstä varoitetaan.
Historia
C#:n kehittäjinä mainitaan Anders Hejlsberg, Scott Wiltamuth ja Peter Golde. Hejlsberg tuli Microsoft-yhtiön palvelukseen Borlandilta. Anders Hejlsberg oli ennen C#:a mukana Turbo Pascalin, Delphin ja J++:n kehitystyössä.
C#:n kehityksen päätavoitteena oli luoda useanlaisiin ympäristöihin soveltuva helppokäyttöinen, oliopohjainen ohjelmointikieli, jonka kansainvälistäminen olisi myös helppoa. C#:n tavoitteena oli lisäksi yhdistää:
Toteutus
Microsoft on pyrkinyt saamaan C#:lle virallisen standardisoinnin. ISO-standardi ISO/IEC 23270:2003 on julkaistu vuonna 2003. Standardin pohjalta ollaan tekemässä itsenäisiä toteuksia kielestä, esimerkiksi:
Rakenne
C# muodostuu nimiavaruuksista, näissä olevista tyypeistä (esim. ) ja näissä määritellyistä jäsenistä, kuten datasta, funktioista, perustyypistä, rajapinnoista ja operaattoritoteutuksista. Tyyppien avulla luodaan muuttujia, jotka sisältävät referenssin yhteen (arvotyyppi) tai useampaan (referenssityyppi) objektiin.
C#-tyyppijärjestelmä on yhtenäinen ja sen avulla voidaan määritellä
Tyypin jäseniä voivat olla
Luokka- ja rajapintatyyppejä organisoidaan perimähierarkioiksi niin, että kaikkien luokkien käyttämät jäsenet (data ja funktiot) löytyvät hierarkian abstrakteimmasta luokasta ja uudet luokat lisäävät yhä spesifisempiä jäseniä tarpeen mukaan. Tällöin luokkatyyppi määritellään tyylillä  tai.
Kaikkia ylätyypin jäseniä ei kuitenkaan ole pakollista periä sellaisenaan (polyformia). Jos esim. ylätyypin metodi on määritelty avainsanalla, alatyyppi voi määritellä metodin uudelleen  -avainsanalla. Alatyyppi voi myös piilottaa ylätyypin jäsenen käyttämällä -avainsanaa tai keskeyttää virtuaalisen jäsenen periytymisen  -avainsanalla.
Luokka-, tietue-, rajapinta- ja delegaattityypit hyväksyvät myös parametreja, mikä mahdollistaa geneeristen tyyppien luomisen. Tällöin esim. luokkatyyppi määritellään tyylillä.
Tyyppien jäsenien näkyvyyttä ja muutettavuutta ohjelmissa säädellään avainsanoilla kuten,  ,  ,  ,  ,  ,  ,  ,   ja.
Lausekkeisiin kuuluvat muun muassa
Mainittavia operaattoreita ovat esim. -operaattori, joka palauttaa jälkimmäisen lausekkeen arvon edellisen ollessa, ja ns. Elvis-operaattori.
C# tukee suoraan myös funktionaalisia tekniikoita, vaikka nämäkin perustuvat tyyppeihin. Delegaattityypit mahdollistavat itsenäiset funktiot. Hahmonsovitus onnistuu käyttämällä  ja   lausekkeita. Alaviiva-muuttuja ja objekti-dekonstruktio mahdollistavat joustavan sijoittamisen funktioista uusiin muuttujiin. Lambda-lausekkeet ovat kielessä muotoa esim. . Ennen kaikkea LINQ lisää kieleen hyvin deklaratiivisen menetelmän poimia tietoa datarakenteista lausekkeiden kuten,  ,  ,  ,  ,   ja   avulla. (LINQ toimii siis kuin SQL tietokannoissa.)
Lisäksi kieleen kuuluvat attribuutit, jotka ovat tapa liittää tyyppeihin metadataa. Nämä merkitään ennen haluttua tyyppiä esim. .
Lähdetiedostot (.cs) käännetään yhdeksi ns. assembly-tiedostoksi (.dll tai .exe), joka sisältää välimuotoista koodia ja metadataa, mikä taas käännetään tarvittaessa prosessorille sopivalle konekielelle. C#-ohjelma aloittaa ajon ylimmän tason lausekkeesta tai -metodista.
Ayo-Maria Atoyebi
Ayo-Maria Atoyebi (s. 3. joulukuuta 1944) on nigerialainen roomalaiskatolinen piispa. Hänet vihittiin dominikaanipapiksi 17. joulukuuta 1978 ja nimitettiin Ilorinin hiippakunnan piispaksi 6. maaliskuuta 1992. Piispaksi vihkiminen seurasi 17. toukokuuta. Pääkonsekraattorina toimi Peter Yariyok Jatau, jota avustivat John Olorunfemi Onaiyekan ja Felix Alaba Adeosin Job.
Miinakranaatti
Miina- eli painekranaatti on kranaatti, eli tykinammus tai käsikranaatti, jonka teho perustuu räjähdyksen paineiskuun. Miinakranaatit ovat tehokkaita elävää voimaa vastaan suljetuissa tiloissa. Ulkona niiden teho on vähäisempi. Perinteisesti Yhdysvaltain maavoimat on suosinut miinakäsikranaattia, mutta kaikki muut armeijat ovat suosineet sirpalekäsikranaattia. Tykistön käyttämät miinakranaatit ovat suuritehoisia ammuksia, jotka maahan osuessaan uppoavat ensin multaan ja räjähtävät muutaman sekunnin viiveellä. Miinakranaatit ovat erityisesti korsuja, bunkkereita ja juoksuhautoja vastaan käytettäviä ammuksia. Paineen avulla vihollisen surmaava kranaatti tunnetaan yleisesti nimellä painekranaatti.
Groove Family
Groove Family on pääasiassa riihimäkeläisistä muusikoista koostuva kollektiivi. Bändin musiikilliset vaikutteet ovat mm. groovessa, soulissa, funkissa, jazzissa, gospelissa, reggaessa, rockissa ja popissa. Bändi esittää pääasiassa cover-kappaleita. Groove Family on levyttänyt levyn Grooveimmat joululaulut -ja tehnyt Viileimmät virret -konserttikokonaisuuksia. Groove Family on tunnettu hyväntekeväisyydestä: bändin konserteissa kerätään rahaa, joka lahjoitetaan Kirkon Ulkomaanavun (KUA) avustuksella kaikkein vähäosaisimpien hyväksi. Bändiä johtavat ja sovituksista vastaavat Tuomo Komonen ja Jukka Vänskä.
Historia
Groove Family perustettiin vuonna 2005, kun silloiset nuorisotyönohjaaja Janne Yrjölä ja nuorisopastori Jukka Vänskä saivat päähänpiston tehdä hieman erilaista joulumusiikkia. Bändillä ei ollut aluksi varsinaista vakituista nimeä, vaan se kulki mm. nimellä Groovy Christmas Band. Nykyinen nimi, Groove Family, alkoi vakiintua vuoden 2012 jälkeen. Vuonna 2007 Tuomo Komonen valittiin Riihimäen seurakunnan nuorisomuusikoksi ja hän otti vastuun Grooveimmista joululauluista yhdessä Vänskän kanssa. Historiansa aikana Groove Family on konsertoinut Riihimäen lisäksi mm. Helsingissä, Hämeenlinnassa ja Janakkalassa.
Vuosien ajan yleisöstä on tullut toiveita joululevystä ja vuonna 2013 toive vihdoin toteutui, kun Riihimäen seurakunta lähti rahoittamaan levyntekoa. Levy äänitettiin Hyvinkäällä Rockstar Productions -studiolla ja Tuomo Komonen tuotti sen. Valmis masterlevy kuuntelutettiin AXR Music Oy:n Ilkka Vainiolla ja lokakuussa 2013 Groove Family solmi jakelu- ja markkinointisopimuksen AXR Musicin kanssa.
Monica Lindfors
Monica Lindfors (s. 22. marraskuuta 2000) on suomalainen taitoluistelija. Luisteluparinsa Juho Pirisen kanssa hän selviytyi finaaliin vuoden 2017 nuorten MM-kisoissa Taipeissa, Taiwanissa.
Monica Lindfors on taitoluistelija Viveca Lindforsin pikkusisko. Sisarukset edustivat molemmat Suomea Taiwanissa junioreiden MM-kilpailuissa vuonna 2017.
Kiinan Grand Prix 2005
Kiinan Grand Prix 2005 oli Formula 1 -kauden 19. osakilpailu, joka ajettiin 14.–16. lokakuuta 2005 Shanghain moottoriradalla Kiinassa.
Michael Schumacher ja Christijan Albers törmäsivät toisiinsa lämmittelykierroksella ennen kilpailun alkua ja starttasivat varikkoportilta.
Lauri Vähälä
Vähälän vanhemmat olivat maanviljelijä, seppä Ludvig Vähälä ja Alina Friis ja puoliso vuodesta 1942 Linnea Fredrika Viitasalo. Autoilijaksi Vähälä alkoi, kun hän hankki 1937 perävaunullisen kuorma-auton ja harjoitti sillä muun muassa sora- ja puutavarakuljetuksia Lappia myöten. Talvisotaan osallistunut Vähälä toimi välirauhan aikana palkattuna tavaroiden kuljettajana Rovaniemen ja Liinahamarin välillä. Jatkosodassa hän oli ambulanssinkuljettaja. Sotien jälkeen 1946 Vähälä ryhtyi taas tavarakuljetuksiin. Hän alkoi kuljettaa 1952 herkästi pilaantuvia elintarvikkeita kuten voita ja hedelmiä ja myöhemmin myös teuraslihaa pohjoisesta Etelä-Suomeen ja sieltä paluukyydeissä takaisin tavaroita. Vuonna 1958 hän sai merkittävän liikennöintiluvan Rovaniemen ja Helsingin välille. Seuraavalla vuosikymmenellä Vähälä-yhtiö kasvoi huomattavasti, osin yritysostojen myötä, ja tuli alansa suurimmaksi yritykseksi Pohjois-Suomessa. Se ryhtyi harjoittamaan myös ulkomaan kuljetuksia. Vähälä johti itse yritystään vuoteen 1977. Liikenneneuvoksen arvonimen hän sai 1975.
Lauri Leppänen (opettaja)
Lauri Leppänen (6. maaliskuuta 1923 Kauhajoki – 22. heinäkuuta 2015 Vantaa) oli suomalainen opettaja ja kotiseutuhistorioitsija. Hän sai vuonna 1984 ansioistaan kotiseutuneuvoksen arvonimen.
Pohjalainen Leppänen muutti opettajaksi valmistuttuaan 1949 Helsingin maalaiskuntaan ja ryhtyi 1950-luvun puolessa välissä laatimaan kotiseutuaiheista opetusaineistoa. Hän oli yksi kunnan kotiseutuyhdistyksen, myöhemmin Vantaa-Seura, perustajia ja toimi alkuaikoina sen sihteerinä ja puheenjohtajana. Hän perusti kotiseutujulkaisun Helsingin pitäjä ja oli Vantaan historiatoimikunnan puheenjohtaja.
1950-luvun alussa kouluhallitus lisäsi kotiseutuopetuksen merkitystä ympäristötiedon oppiaineessa. Leppänen ja hänen opettajakollegansa Viljo Holopainen saivat kotiseutuoppimateriaalien luomisen tehtäväkseen. Miehet kiersivät Vantaata pyörillä, valokuvaten sen maisemia. Erityisesti Leppänen kuvasi maalaismaisemia, peltoja, puita ja arkisia asioita. Kuvista syntyivät monet oppikirjat ja lukemistot. Lisäksi Leppänen oli mukana toteuttamassa kunnan ensimmäistä, vuonna 1964 valmistunutta kotiseutufilmiä Vantaanjoen pitäjä. Kuvaaminen oli Leppäselle paitsi harrastus, myös tavoitteellista ja vakavaa kotiseututyötä. Leppänen koki, että kotiseututyö ja valokuvaaminen auttoi juurtumaan kotiseutuun.
Vantaan kotiseututyön isäksi nimetty Leppänen oli aikaansa edellä vaatien mm. ympäristönsuojelun lisäämistäja historiallisen Helsingin pitäjän kirkonkylän rakennusten suojelua ja pelastamista. Hänelle merkityksellisintä oli läpi vuosikymmenien epäpoliittinen kotiseututyö, jolla pidettiin omasta kulmakunnasta huolta.
Leppäsen valokuvista koottiin vuonna 2018 Vantaan kaupunginmuseoon näyttely #ThrowbackVantaa - Kuvia kotiseudusta ennen ja nyt. Näyttely koostui 33 Leppäsen ja Holopaisen ottamasta kuvasta ja vuonna 2017 otetusta kuvaparista samalta sijainnilta. Lisäksi näyttelyssä oli muitakin Leppäsen kuvia. Yhteensä Vantaan kaupunginmuseolla on 1500 kuvan kokoelma Leppäseltä.
Assodé
Assodé on muinainen kaupunki Nigerin Aïrvuoristossa. Se sijaitsee Agadezin alueen Arlitin departementin Timian kunnassa samannimisen kuivuneen joenuoman varrella.